**JELGAVAS PILSĒTAS PAŠVALDĪBAS 2013.GADA 23. MAIJA SAISTOŠO NOTEIKUMU Nr.13-12 „ PAR ATBALSTA PASĀKUMIEM VIDES PIELĀGOŠANAI PERSONAI, KURA PĀRVIETOJAS RITEŅKRĒSLĀ” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saistošie noteikumi „Par atbalsta pasākumiem vides pielāgošanai personai, kura pārvietojas riteņkrēslā” (turpmāk – noteikumi) ir izstrādāti pamatojoties uz likuma „Par pašvaldībām” 43.panta trešo daļu.  Šobrīd personām ar kustību traucējumiem, kuras pārvietojas riteņkrēslā, ir ierobežota pieeja sabiedriskajiem pakalpojumiem, jo nav pielāgota mājokļa iekšējā un ārējā vide. Pašvaldība, organizējot ikgadējo vides monitoringu, kā arī veicot vides pielāgošanu, spēja palīdzēt tikai dažām personām ar invaliditāti, tāpēc nepieciešams nodrošināt personām ar invaliditāti vienotu pieeju mājokļu pielāgošanas jomā. |
| 2. Īss projekta satura izklāsts | Atbilstoši likuma “[Par pašvaldībām](http://www.likumi.lv/doc.php?id=57255)” 43.panta trešajai daļai pašvaldība ir tiesīga noteikt kritērijus, kuri paredz cita veida materiālās palīdzības vai atbalsta sniegšanu, nodrošinot pašvaldības brīvprātīgo iniciatīvu izpildi. Saistošie noteikumi nosaka atbalsta pasākumu kopumu mājokļa iekšējās un ārējās vides pieejamības uzlabošanai personai, kura pārvietojas riteņkrēslā.Atbalsta pasākumu mērķis ir padarīt pieejamu mājokļa vidi personai, kura pārvietojas riteņkrēslā, paaugstināt tās spējas veikt aktivitātes ārpus mājokļa un mazināt atkarību no citu personu palīdzības. Pabalstu un/vai atbalstu piešķir, neizvērtējot ģimenes (personas) ienākumus un materiālo stāvokli, neatkarīgi no īpašuma veida.Pabalsta apmērs mājokļa iekšējās vides pielāgošanai ir līdz Ls 2000 (diviem tūkstošiem latu). Pabalsta apmērs pandusa (izbrauktuvju) izbūvei viendzīvokļa mājā ir līdz Ls 3000 (trīs tūkstošiem latu). Ik gadu personai tiks piešķirts pabalsts līdz Ls 300 (trīs simts latiem) tehniskā palīglīdzekļa tehniskajai apkopei saskaņā ar trīspusējo līgumu.  Pacēlājs personai tiks nodots personas lietošanā saskaņā ar patapinājuma līgumu. Atbalsts pandusa (uzbrauktuves) izbūvei daudzdzīvokļu dzīvojamajā mājā tiks piešķirts saskaņā ar četrpusējo līgumu. Atbalsta pasākumi vides pielāgošanai tiks nodrošināti no 01.09.2013. |
| 3. Normatīvā akta projekta būtība | Jelgavas pilsētas pašvaldības atbalsta pasākumu mājokļa iekšējās un ārējās vides pieejamības uzlabošanai personai, kura pārvietojas riteņkrēslā, organizēšana. |
| 4. Informācija par plānoto projekta ietekmi uz budžetu | Šobrīd JSLP rīcībā ir informācija par vajadzību izbūvēt daudzdzīvokļu dzīvojamās mājās pandusu (uzbrauktuvi) un iegādāties pacēlāju 26 personām, veikt vienkāršotu renovāciju mājokļa iekšējā vidē 9 personām. Viendzīvokļa mājas ārējās vides pielāgošana nepieciešama vienai personai. Kopumā mājokļa pielāgošanai personām, kuras pārvietojas riteņkrēslā, nepieciešams Ls 216 000 (36 personas X Ls 6000 vidēji).  Noteikumu izpildei nav nepieciešams veidot jaunas institūcijas vai veidot jaunas amata vietas. |
| 5. Normatīvā akta ietekme uz sabiedrību | Uzlabosies sociālā situācijā pilsētā, tiks mazināti personu ar invaliditāti sociālās atstumtības riski, kā arī tiks nodrošināta vienlīdzīga piekļuve sabiedriskajiem pakalpojumiem, neatkarīga dzīve personām ar invaliditāti, kuras pārvietojas riteņkrēslā. |
| 6. Informācija par administratīvajām procedūrām | Noteikumu izpildi nodrošina JSLP.  Mājokļa pielāgošanas darbus organizē Jelgavas pilsētas domes administrācijas Īpašumu konversijas pārvaldes speciālisti.  Persona Jelgavas pilsētas pašvaldības iestādes „Jelgavas sociālo lietu pārvalde” administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Noteikumu projekts konceptuāli apspriests Jelgavas pilsētas domes Sociālo lietu konsultatīvās komisijas sēdē. |
| 8. Sabiedrības informēšana par normatīvo aktu | Noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A. Rāviņš